ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ምሁራት ትግራይ፡ ኢትዮጵያ ናብ 'ኲናት ሕድሕድ' ከይተምርሕ ኣጠንቂቖም 14 ሓምለ 2020 ዓለም ለኸ ማሕበረሰብ ምሁራት ትግራይ፡ ኣብዚ እዋን ኣብ ኢትዮጵያ ዝፍጸም ሲቪል ዜጋታት ዒላማ ዝገበረ መጥቃዕትን ቅትለት ላዕለዎት ሰበ-ስልጣንን ናብ ኲናት ሕድሕድ ከምርሕ ከምዝኽእል ስግኣቱ ገሊጹ። ሕዚ ኣብ ስልጣን ዘሎ መንግስቲ ኢትዯጵያ ዝፍጽሞ ዘሎ ዝበሎ "ጅምላዊ" ማእሰርትን ኣብ ገለ ክፋላት ኦሮሚያ ዝተረኣየ ምጥቃም ዘይተመጣጣኒ ሓይሊ ሰራዊትን እውን ደው ክብል፡ ናብ ማሕበረሰብ ዓለም ኣብ ዝጽሓፎ ቅሉዕ ደብዳበ ሓቢሩ። ድሕሪ ቅትለት ሃጫሉ ሁንዴሳ፡ ኣብ ዝተፈላለዩ ክፋላት ክልል ኦሮሚያ ዝተፈጸመ ቅትለት፣ ምምዝባል ንጹሃን ዜጋታትን ዕንወት ንብረትን ድማ ኮኒኑ። ኣብ ስልጣን ዘሎ መንግስቲ ብተደጋጋሚ ንሕገ-መንግስቲ ኢትዮጵያን ካልኦት ዓለማዊ ሕግታትን ይጥሕስ ከምዘሎ'ውን እቲ ማሕበር ይኸስስ። መንግስቲ ፌደራል ግን፡ ነቲ ዝፍጠር ዘሎ ዘይምርግጋእ ንካልኦት ተቓወምቲ ውድባትን ብስም ዘይጸርሖም 'ናይ ደገ ሓይልታት'ን እዩ ተሓተትቲ ዝገብር። ፍትሒ ብዝምልከት ንቕትለት ስነጥበባዊ ሃጫሉ ሁንዴሳ ዝኾነነ እቲ ቅሉዕ ደብዳበ፡ ቅድም ክብል ዝተፈጸመ ቅትልት ኢታማዦር ሹም ጀነራል ሰዓረ መኮነንን ፕረዚደንት ክልል ኣምሓራ ዶክተር ኣምባቸው መኮነነን ዝርከብዎም ላዕለዎት ሰበስልጣን ዛጊድ ፍትሒ ክርከብ ዘይምኽኣሉ ጥርጣረ ዝፈጠረ ጉዳይ ምዃኑ ኣዘኻኺሩ። ኣብ ኢትዮጵያ ከም ዝተኣሰረ ዝግለጽ ዘሎ ኬንያዊ ጋዜጠኛ ንኣብዪ ኣሕመድ ዝበደሀ ኣርካን ሜድያ ጃዋር መሓመድ 'ስምምዕ ሰላም ኢትዮ-ኤርትራ ከምቲ ተስፋ ዝተገብረሉ ኣይሰጎመን' መንግስቲ ኤርትራ ብዘይካ'ዚ "ኣብ ካልኦት ከባቢታት እታ ሃገር ዝፍጸሙ ዘለዉ ቅትለት ኣመሓደርቲ ድማ ኩነታት ሰላምን ጸጥታን ዘይምህላዉ ዘመላኽቱ እዮም" ኢሉ። ሰበስልጣን ፌደራል መንግስቲ፡ ኣብ ክንዲ ኣብዞም ቅትለታት ብኣግባቡ መርመራ ምክያድ፡ ጥርጣረታት ዝፈጥሩ ዝተቐነባበሩ መግለጺታት ምሃብ ከምዝመርጹ ሓቢሩ። ምንጪ ስእሊ, GSTS "መንግስቲ ፌደራል ምጽራይ ኣብ ዘይተገበረሉ ጉዳይ፡ ገበነኛ ዝበሎ ዕላዊ እናገበረ እዩ። እዚ ድማ ሰፊሕ ምጥርጣር ዝፈጠረን ህዝባዊ ተቐባልነት ዘይረኸበን ኮይኑ'ሎ" ኢሉ ደብዳበ እቲ ማሕበረሰብ። ኢንተርናሽናል ክራይስስ ግሩፕ፡ ኣብ ዝሓለፈ ሰሙን ተመሳሳሊ ስክፍታት ምግላጹ ዝዝከር እዩ። ዓሌታዊ ጸብጻባት መንግስቲታዊ ማዕኸናት ዜና ዋልታ፣ ፋናን ካልኦትን ከምኡ'ውን ብተደጋጋሚ 'ዘረባ ጽልኣት ይዝርግሓን ኣለዋ" ዝበለ ዓለም ለኸ ማሕበረሰብ ሙሁራት ትግራይ፡ ነዚ ተግባረን ከምዝኾንን ኣፍሊጡ። ብፍላይ ኢሳት ዝተብሃለ 'ብተደጋጋሚ ዓሌታዊ ምጽናት ክካየድ ጻውዒት የቕርብ ከምዘሎ ከሲሱ። እዚ ተግባር መራኸቢ ብዙሃን ድማ ምስቲ ቅድሚ ዓመታት ኣብ ሩዋንዳ ዓሌታዊ ጎንጺ ክጓሃሃር ዝገበረ ጸብጻባት ሬድዮ [ኣርቲኤልኤም] ከምዝመሳሰል ገሊጹ። "ተሞክሮ ሩዋንዳ ድማ ማሕበረሰብ ዓለም ኣብ ከምዚኦም ዝበሉ ጎስጓሳት ቅልጡፍ ስጉምቲ ዘይምውሳዱ ዘኸትሎ ሳዕቤን ዘዘኻኽርን መጠንቀቕታ ዝህብን እዩ" ኢሉ። ኢሳት ናብ ሃገር ካብ ዝኣቱ ጀሚሩ፡ ንመንግስቲ ቅርበት ዘለዎ ሚድያ ኾይኑ፤ ይቕሬታ ሓቲተሉ እየ እንተበለ'ኳ፡ ቅድም ሒደት ዓመታት ኣብ ልዕሊ ሓደ ዓሌት ዘነጻጸረ ጸብጻቡ ብሕጊ ክሕተት ሕቶ ክቐርብ ጸኒሑ እዩ። ናይ ሓይሊ ስጉምቲ ምስቲ ኣብ መንጎ መንግስቲ ፌደራልን መንግስቲ ክልልን እናተጋደደ ዝመጽእ ዘሎ ምትፍናን ተኣሳሲሩ፡ እቲ ወጥሪ ሰላማዊ ፍታሕ ክረክብ እቲ ቅሉዕ ደብዳበ ሓቢሩ። ቀዳማይ ሚኒስተር ኣብዪ ኣሕመድ፤ ምስ መረጻ ተኣሳሲሩ፡ ኣብ ልዕሊ መንግስቲ ክልል ትግራይ ስጉምትታት ሓይሊ ከምዝወስድ ንዝህቦ መጠንቀቕታት ደው ክብሉ'ውን ሓቲቶም። እዚ ኣብ ዘይኸውን ግን፡ ልዕሊ 110 ሚልዮን ህዝቢ ኢትዮጵያ ናብ' ኲናት ሕድሕድ' ክኣትወሉ ዝኽእል ኣጋጣሚ ከምዝህሉ ኣጠንቂቑ። ስለዝኾነ ባይቶ ጸጥታ ሕቡራት ሃገራት፣ ቤት ምኽሪ ሰብኣዊ መሰላት፣ ኮሚሽናት ሰብኣዊ መሰላት፣ ሕብረት ኣፍሪቃ፣ ኢጋድን ህብረት ኣውሮፓን፡ መንግስቲ ፌደራል ነቲ ሕዚ ኣብታ ሃገር ዘሎ ቅልውላው ፖለቲካዊ ፍታሕ ክህብ ክገብሩ ዓሌታዊ ምጽናት ክካየድ ዝጽውዓን ጽልኣታዊ ዘረባ ዝዝርግሓን መንግስታውን ዘይመንግስታውን መራኸቢ ብዙሃን ክኹንኑ ሃገር ካብ ሓደጋ ኲናት ሓድሕድ ንምድሓን ብምዕላም መንግስቲ ፌደራል ምስ ዝተፈላለዩ ፖለቲካዊ ውድባትን ክልላዊ መንግስታትን ሃገራዊ መድረኽ ንኸዳለው ጸቕጢ ክካየድ መንግስቲ ፌደራል ንኹሎም እሱራት ፖለቲካ፣ ጋዜጠኛታት፣ ዜጋታት ክፍትሑ ከምኡ'ውን ኣገልግሎት ኢንተርኔት ክምለስ፣ ናጽነት ሚድያ ክሕሎ ምግባርን ናይ መረጻ ፍኖተ ክርታ ክዳሎን ድፍኢት ክህሉ ንጉዳይ ቅትለት ንጹሃን ዜጋታት፣ ሰበስልጣን፣ መጭወይቲ ተምሃሮ ዩኒቨርሲቲ፣ ግህሰታት ሰብኣዊ መሰላት፣ ማእሰርቲን ጥቕዓትን ዘጻርይ ብሕቡራት ሃገራትን ሕብረት ኣፍሪቃን ዝምራሕ ኣካል ክቐውም መንግስቲ ኣሜሪካ ድማ ኣብ ሃገሩ ኣብ ዝርከብ ቴሌቪዥን ኢሳትን ካልኦት ተመሳሰልቲ ሚድያታትን ኣብ ጉዳይ ጽልኣታዊ ዘረባን ዓሌታዊ ምጽናት ዝጽውዑ ትሕዝቶታትን ምጽራይ ክገብር ኣብቲ ቅሉዕ ደብዳበ ጻውዒት ኣቕሪቡ'ሎ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
